Á kwí bə́ ngákwí ábə Gedalias á ńnǎm Mitspa, ńdɔ fɔ́ɔ́ Yohanân, mɔ́n Karéah, ai bivɛ̂d man bísə̄ yā miǹkunda bítá yā mí ngábə́ á ḿbómbō sí bə́ ngákə yén Gedalias á Mitspa, l4bɔ́ ai nyé nâ: "Yə wayəm fɔ́ɔ́ naa Baalis, ǹkúkúmá bɔ́n bə́ Amon, ǎ lóm Yismaɛ̂l, mɔ́n Netanya, nə́ á zu wa wé ?" Hədá ńdɔ Gedalias, mɔ́n Ahikam, ā ndzí kig bɔ́ yə́bə. 15Ńdɔ Yohanân, mɔ́n Karéah, a ngásíli Gedalias a məsoé á Mitspa nâ: “Dzǒge ma mə kə wé Yismaɛ̂l, mɔ́n Netanya, mod təge yəm, yə wayi fɔ́ɔ́ naa á we wǎ nga a ? É Yúdɛn bə́sə̄ yā bə́ nə́ ǹkóán ábə wa bə́ nə dzǎm kə́ bâtsaman, məbuga mə́ Yúda mə́ tɔ̄á dzǎm dzāŋ !” 16Hədá ńdɔ Gedalias, mɔ́n Ahikam, á ngáyalan Yohanân, mɔ́n Karéah, nâ: "Tə wakə bɔ̌ dzǎm tē, amú é dzam wadzó Yismaɛ̂l dílī ásə kig étē."